૩૫૭ રનના લક્ષ્યનો પીછો કરવા ઊતરેલ અંગ્રેજ બેટ્સમેનોએ પણ તોફાની શરૂઆત કરી હતી. જેસન રોય અને બેરિસ્ટોની જોડીએ ૧૭.૪ ઓવરમાં જ ૧૨૬ રન બનાવી લીધા હતા. આ જ સ્કોર ઇંગ્લેન્ડની પ્રથમ વિકેટ જેસન રોયના રૂપમાં પડી હતી. રોયે ૬૬ બોલમાં ૧૧ ચોગ્ગા અને બે છગ્ગાની મદદથી ૮૪ રન બનાવ્યા હતા, જ્યારે બેરિસ્ટો ૩૯ રન બનાવીને આઉટ થયો હતો. ઈંગ્લેન્ડનો કેપ્ટન જોએ રૂટ (૧૪) અને ઇઓન મોર્ગન (૧૯) બહુ મોટો સ્કોર નોંધાવી શક્યા નહોતા, પરંતુ પાંચમા ક્રમે બેટિંગમાં આવેલા જોસ બટલરે ૩૫ બોલમાં પાંચ ચોગ્ગા સાથે અણનમ ૪૩ રનનું યોગદાન આપ્યું હતું. મોઇન અલીએ ફરી એક વાર ઈંગ્લેન્ડ માટે મહત્ત્વપૂર્ણ ઇનિંગ્સ રમીને ફક્ત ૨૫ બોલમાં છ ચોગ્ગા અને બે ચોગ્ગા સાથે અણનમ ૪૮ રન ફટકારી હતી.